MÓRÁGY KÖZSÉG ÖNKORMÁNYZAT

Képviselő-testülete

**Szám: 81-22/2016.**

J E G Y Z Ő K Ö N Y V

**Készült:** Mórágy Község Önkormányzat Képviselő-testületének **2016. december 6-án** 17,00 órakor a Községházán megtartott **rendkívüli nyílt** ülésén.

**Jelen vannak:** Glöckner Henrik polgármester, Illés Béla, Ördög Zoltán, Lieszkovszky Lászlóné, Mucska Melinda képviselők (5 fő)

Igazoltan távol van: -

**Tanácskozási joggal megjelent:** Bakó Józsefné jegyző, Dr. Tölgyesi Márk aljegyző

**Meghívottak**: Lieszkovszky Károlyné – Mórágyi Német Nemzetiségi Önkormányzat elnöke

Glöckner Henrik polgármester köszöntötte a képviselő-testület tagjait, a meghívottakat.

Megállapította, hogy a testület határozatképes, az ülést megnyitotta.

Ezután javaslatot tett arra, hogy a meghívóban szereplő napirendi pontok kerüljenek megtárgyalásra.

Mórágy Község Önkormányzatának Képviselő-testülete a javaslat alapján - egyhangúlag 5 igen szavazattal - az alábbi napirendi pontokat fogadta el:

**Napirendi javaslat:**

**1.)** **A bátaszéki szennyvíztelep fejlesztő, Bátaszék, Báta szennyvízcsatorna hálózat építő Önkormányzati Társulás megszüntetése**

 Előterjesztő: Glöckner Henrik polgármester

 (írásbeli előterjesztés)

**2.) Állatorvosi ügyeleti alap létrehozásáról**

 Előterjesztő: Glöckner Henrik polgármester

 (szóbeli előterjesztés)

**3.) A Bonyhádi Család - és Gyermekjóléti Központ létrehozásával kapcsolatos határozatok visszavonása**

 Előterjesztő: Glöckner Henrik polgármester

 (írásbeli előterjesztés)

**4.) Hulladékgazdálkodással kapcsolatos döntések**

 Előterjesztő: Glöckner Henrik polgármester

 (szóbeli előterjesztés)

**5.) Egyebek**

**6.) Kérdések, interpellációk**

**7.) Zárt ülés**

 **- szociális tüzifa kérelmek elbírálása**

**Napirendi pontok tárgyalása:**

**1.)** **A bátaszéki szennyvíztelep fejlesztő, Bátaszék, Báta szennyvízcsatorna hálózat építő Önkormányzati Társulás megszüntetése**

 Előterjesztő: Glöckner Henrik polgármester

 (írásbeli előterjesztés)

Glöckner Henrik polgármester elmondta, hogy az írásbeli előterjesztést nem kívánja kiegészíteni. Kérte vitassák meg a kérdést.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Mórágy Község Önkormányzat Képviselő - testülete egyhangúlag, 5 igen szavazattal a következő határozatot hozta:

**142/2016.(XII.6.) képviselő-testületi határozat**

**a bátaszéki szennyvíztelep fejlesztő, Bátaszék, Báta szennyvízcsatorna hálózat építő Önkormányzati Társulás megszüntetése**

Mórágy Község Önkormányzatának Képviselő-testülete egyetért a bátaszéki szennyvíztelep fejlesztő, Bátaszék, Báta szennyvízcsatorna hálózat építő Önkormányzati Társulás 2016. december 31. napjával történő megszüntetésével, az erről szóló, a határozat melléklete szerinti megállapodást elfogadja.

A Képviselő-testület felhatalmazza a polgármestert a társulást megszüntető megállapodás aláírására.

Határidő: 2016. december 31.

Felelős: Glöckner Henrik polgármester

Határozatról értesül: Bátaszék Közös Önkormányzati Hivatal

Közös Hivatal Gazdasági előadója

**2.) Állatorvosi ügyeleti alap létrehozásáról**

 Előterjesztő: Glöckner Henrik polgármester

 (írásbeli előterjesztés)

Glöckner Henrik polgármester elmondta, hogy a Magyar Állatorvosi Kamara Tolna Megyei Szervezete megkereste az önkormányzatot azzal a céllal, hogy felhívják az önkormányzatok figyelmét az állatorvosi ügyelet megszervezésének és működtetésének problémájára. Az állatorvosi ügyeletet ugyanis nem finanszírozza az állam és a Kamara sem teheti kötelezővé az ügyeletben való részvételt. Ennek következtében egyre kevesebb állatorvos vállal hétvégi ügyeletet. A kamara szerint szükség lenne a megyében az állatorvosi ügyelet megszervezésére, a megvalósítást úgy képzelték el, hogy egy ügyeleti pénzalapot hoznának létre, amelyhez számításaik szerint éves szinten lakosonként 35-38 Ft hozzájárulást igényelne az önkormányzatok részéről. Kérték nyilatkozzunk arról, hogy igényelnénk-e az ügyelet ilyen formában való működtetését és hajlandó-e a település az ügyeleti alapba befizetni. Kérte vitassák meg a kérdést.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az alábbi határozati javaslatról.

*/2016.(XII.6.) képviselő-testületi határozat*

*állatorvosi ügyeleti alap létrehozásáról*

*Mórágy Község Önkormányzatának Képviselő-testülete a Magyar Állatorvosi Kamara kérelmét megtárgyalta, és úgy határozott, hogy az állatorvosi ügyeleti működését igényli, az ügyeleti pénzalap létrehozását támogatja, s vállalja, az ehhez szükséges lakosonként hozzájárulás befizetését.*

Szavazás után Mórágy Község Önkormányzat Képviselő - testülete egyhangúlag, 5 igen szavazattal a következő határozatot hozta:

**143/2016.(XII.6.) képviselő-testületi határozat**

**állatorvosi ügyeleti alap létrehozásáról**

Mórágy Község Önkormányzatának Képviselő-testülete a Magyar Állatorvosi Kamara kérelmét megtárgyalta, és úgy határozott, hogy az állatorvosi ügyeleti működését igényli, az ügyeleti pénzalap létrehozását támogatja, s vállalja, az ehhez szükséges lakosonként hozzájárulás befizetését.

Határidő: 2016. december 31.

Felelős: Glöckner Henrik polgármester

Határozatról értesül: Magyar Állatorvosi Kamara Tolna Megyei Szervezete (7100 Szekszárd, Tormay Béla u. 18.)

Közös Hivatal Gazdasági előadója

**3.) A Bonyhádi Család - és Gyermekjóléti Központ létrehozásával kapcsolatos határozatok visszavonása**

 Előterjesztő: Glöckner Henrik polgármester

 (írásbeli előterjesztés)

Glöckner Henrik polgármester elmondta, hogy az írásbeli előterjesztést nem kívánja kiegészíteni. Kérte vitassák meg a kérdést.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő első határozati javaslatról.

Szavazás után Mórágy Község Önkormányzat Képviselő - testülete egyhangúlag, 5 igen szavazattal a következő határozatot hozta:

**144/2016.(XII.6.) képviselő-testületi határozat**

**a VÖT társulási megállapodás módosításának visszavonásáról**

Mórágy Község Önkormányzatának Képviselő-testülete a Család-és Gyermekjóléti Központ, valamint a Család-és Gyermekjóléti Szolgálat a Bonyhádi Gondozási Központból 2017. január 1. napjával történő kiválása miatt, a Völgységi Önkormányzatok Társulása társulási megállapodása módosításáról szóló 112/2016.(X.24.) számúhatározatát visszavonja.

Határidő: azonnal

Felelős: Glöckner Henrik polgármester

Bakó Józsefné jegyző – a határozati kivonat VÖT számára történő megküldéséért

Határozattal értesítve: Völgységi Önkormányzatok Társulása

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő második határozati javaslatról.

Szavazás után Mórágy Község Önkormányzat Képviselő - testülete egyhangúlag, 5 igen szavazattal a következő határozatot hozta:

**145/2016.(XII.6.) képviselő-testületi határozat**

**a Bonyhádi Gondozási Központtal kapcsolatos döntés visszavonásáról**

Mórágy Község Önkormányzatának Képviselő-testülete a Bonyhádi Gondozási Központ módosító okiratáról és a módosításokkal egységes szerkezetű alapító okiratáról szóló 113/2016.(X.24.) számú határozatát visszavonja.

Határidő: azonnal

Felelős: Glöckner Henrik polgármester

Bakó Józsefné jegyző – a határozati kivonat VÖT számára történő megküldéséért

Határozattal értesítve: Völgységi Önkormányzatok Társulása

**4.) Hulladékgazdálkodással kapcsolatos döntések**

 Előterjesztő: Glöckner Henrik polgármester

 (szóbeli előterjesztés)

Glöckner Henrik polgármester elmondta, hogy a közelmúltban tárgyalt a Bonycom Nonprofit Kft-vel és úgy gondolja, hogy az eredetileg év végéig tervezett szerződés megszüntetést a jövő év március 31-ig el lehetne halasztani, hiszen a tájékoztatásuk szerint 2017. március 31-ig tervezhetik a működésüket. Ezek alapján javasolná a december 31-helyett a 2017. március 31-i szerződés megszüntetést a Bonycommal, valamint az új szerződést is ezzel az időponttal kellene megkötni az Alisca Terraval is. Kérte vitassák meg a kérdést.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az alábbi határozati javaslatról.

*/2016.(XII.6.) képviselő-testületi határozat*

*a hulladékgazdálkodás közszolgáltatási szerződés felmondásának módosításáról*

*Mórágy Község Önkormányzatának Képviselő-testülete úgy határozott, hogy a BONYCOM Nonprofit Kft-vel kötött hulladékgazdálkodási közszolgáltatási szerződését közös megegyezéssel 2017. március 31-i hatállyal megszünteti, egyúttal a 127/2016.(XI.21.) számú határozatát visszavonja.*

*A Képviselő-testület felhatalmazza a Polgármestert az okirat aláírására.*

Szavazás után Mórágy Község Önkormányzat Képviselő - testülete egyhangúlag, 5 igen szavazattal a következő határozatot hozta:

**146/2016.(XII.6.) képviselő-testületi határozat**

**a hulladékgazdálkodás közszolgáltatási szerződés felmondásának módosításáról**

Mórágy Község Önkormányzatának Képviselő-testülete úgy határozott, hogy a BONYCOM Nonprofit Kft-vel kötött hulladékgazdálkodási közszolgáltatási szerződését közös megegyezéssel 2017. március 31-i hatállyal megszünteti, egyúttal a 127/2016.(XI.21.) számú határozatát visszavonja.

A Képviselő-testület felhatalmazza a Polgármestert az okirat aláírására.

Határidő: 2016. december 20.

Felelős: Glöckner Henrik polgármester

Határozatról értesül: BONYCOM Nonprofit Kft. (7150 Bonyhád, Mikes K. u. 3.)

Közös Hivatal Gazdasági előadója

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az alábbi határozati javaslatról.

*/2016.(XII.6.) képviselő-testületi határozat*

*a hulladékgazdálkodás közszolgáltatási szerződés megkötésének módosításáról*

*Mórágy Község Önkormányzatának Képviselő-testülete 2017. március 31. napjától kijelöli az Alisca Terra Nonprofit Kft-t a települési szilárd hulladék begyűjtésével és szállításával kapcsolatos közszolgáltatás elvégzésére, egyúttal a 128/2016.(XI.21.) számú határozatát visszavonja.*

*A Képviselő-testület felhatalmazza a Polgármestert, hogy a határozat 1. számú mellékletét képező Hulladékgazdálkodási Közszolgáltatási szerződést aláírja.*

Szavazás után Mórágy Község Önkormányzat Képviselő - testülete egyhangúlag, 5 igen szavazattal a következő határozatot hozta:

**147/2016.(XII.6.) képviselő-testületi határozat**

**a hulladékgazdálkodás közszolgáltatási szerződés megkötésének módosításáról**

Mórágy Község Önkormányzatának Képviselő-testülete 2017. március 31. napjától kijelöli az Alisca Terra Nonprofit Kft-t a települési szilárd hulladék begyűjtésével és szállításával kapcsolatos közszolgáltatás elvégzésére, egyúttal a 128/2016.(XI.21.) számú határozatát visszavonja.

A Képviselő-testület felhatalmazza a Polgármestert, hogy a határozat 1. számú mellékletét képező Hulladékgazdálkodási Közszolgáltatási szerződést aláírja.

Határidő: 2016. december 20.

Felelős: Glöckner Henrik polgármester

Határozatról értesül: Alisca Terra Nonprofit Kft. 7100 Szekszárd, Epreskert u. 9.

Közös Hivatal Gazdasági előadója

**5.) Egyebek**

* **ASP szolgáltatói szerződés megkötéséről**

Glöckner Henrik polgármester elmondta, hogy a Magyar Államkincstár megkereste az önkormányzatot, az ajánlatuk szerint az ASP rendszer szolgáltatói feladatait ők látnák el, az erről szóló szerződés tervezetét küldték meg a részünkre. Kérte vitassák meg a kérdést.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az alábbi határozati javaslatról.

*/2016.(XII.6.) képviselő-testületi határozat*

*az ASP szolgáltatói szerződés megkötéséről*

*Mórágy Község Önkormányzatának Képviselő-testülete a Magyar Államkincstár által megküldött az ASP szolgáltatói feladatok ellátására kötendő szolgáltatói szerződést megtárgyalta és azt elfogadta.*

*A Képviselő-testület felhatalmazza a Polgármestert az ASP szolgáltatói szerződés aláírására.*

Szavazás után Mórágy Község Önkormányzat Képviselő - testülete egyhangúlag, 5 igen szavazattal a következő határozatot hozta:

**148/2016.(XII.6.) képviselő-testületi határozat**

**az ASP szolgáltatói szerződés megkötéséről**

Mórágy Község Önkormányzatának Képviselő-testülete a Magyar Államkincstár által megküldött az ASP szolgáltatói feladatok ellátására kötendő szolgáltatói szerződést megtárgyalta és azt elfogadta.

A Képviselő-testület felhatalmazza a Polgármestert az ASP szolgáltatói szerződés aláírására.

Határidő: 2016. december 20.

Felelős: Glöckner Henrik polgármester

Határozatról értesül: Magyar Államkincstár

Közös Hivatal Gazdasági előadója

* **I. világháborús emlékmű környezetének felújítása**

Glöckner Henrik polgármester elmondta, hogy az I. világháborús emlékmű felújítása kapcsán felmerült annak kérdése, hogy az emlékmű közvetlen környezetét is felújítanánk. Erre a felújításra kért és kapott is ajánlatokat három vállalkozótól.

Bojás János egyéni vállalkozó ajánlata bruttó 3. 141.784;-Ft, a KÉSZ Kft ajánlata bruttó 2.917.918;-Ft, az Alpiszig Kft ajánlata pedig bruttó 3.262.236;-Ft. Az ajánlatok az eddigi egyeztetéseink alapján az idei évi költségvetésünkbe semmiképpen nem férnének bele, de jövőre megfontolhatnánk. Kérte vitassák meg a kérdést.

Ördög Zoltán képviselő elmondta, hogy véleménye szerint most a pályázatból valósítsuk meg a az emlékmű felújítását és jövőre ráérünk annak környezetének rendbetételéről gondoskodni, ha lesz rá pénz, ebben az évben ilyen nagy beruházást semmiképpen ne tervezzünk be.

A képviselők egyhangúlag egyetértettek a kérdésnek az elnapolásáról.

**- Református egyházi ünnepről**

Glöckner Henrik polgármester elmondta, hogy a jövő évben lesz a reformáció 500. évfordulója, ezért a református egyház megyei szervezete a mórágyi református templomban szeretné megrendezni az ünnepséget, ehhez kérték a mórágyi általános iskola segítségét is, többek között a diákok énekek előadást tarthatnának a rendezvényen.

Mucska Melinda képviselő elmondta, hogy természetesen a Mórágyi Általános Iskola diákjai szerepet vállalnak az eseményben, várják az egyház megkeresését.

Bakó Józsefné jegyző elmondta, hogy javasolná, hogy a jövő év elején már ennek az eseménynek az apropójából is kérjenek árajánlatot a templom megvilágítására az EON-tól, mert ez már régóta hiányzik a településről.

Glöckner Henrik polgármester elmondta, hogy örül a javaslatnak, mindenképpen felveszi a kapcsolatot az EON-nal az ügyben.

**6. Kérdések, interpellációk**

Illés Béla képviselő elmondta, hogy ha Mórágyra rendelünk közvilágításhoz új ledes lámpákat, akkor ebben a rendelésben érdemes lenne további 3 lámpát rendelni a Kismórágyi utcákra is, mert ott is hiányos a közvilágítás helyenként.

Glöckner Henrik polgármester elmondta, hogy tavasszal térjünk rá vissza, akkor nem látja akadályát annak, hogy ne 7, hanem összesen 10 lámpát rendeljünk a településre.

Illés Béla képviselő elmondta, hogy Kismórágyra is lehetne a villanyoszlopra díszkivilágítást rendelni?

Glöckner Henrik polgármester elmondta, hogy ehhez már nincs elég idő, az karácsonyig ugyanis nem kerülne kiépítésre az biztos, ennek komoly feltételei vannak és az időigényes.

Illés Béla képviselő elmondta, hogy valóban késői gondolat ez idén, akkor legalább a Kismórágyi Közösségi Házra tudnánk valamilyen karácsonyi megvilágítást vásárolni?

Glöckner Henrik polgármester elmondta, hogy ennek nincsen akadálya, intézkedni fog egy karácsonyi díszkivilágításról a Kismórágyi Közösségi Háznál.

Illés Béla képviselő elmondta, hogy az árokrendezés, illetve karbantartás után úgy érzi, az árkok mélyebb volta miatt jó lenne korlátot tenni a Mórágy tábla utáni két veszélyes kanyarba az út mellé. Ha ez az út nem önkormányzati tulajdonú út, akkor egyeztessünk a közútkezelővel erről, ha lehet.

Glöckner Henrik polgármester elmondta, hogy a közútkezelő hatásköre, ezt a dolgot engedélyeztetni kellene, s emellett meg kellene gondolni ezt a kezdeményezést, hiszen nem kizárt, hogy egy odahelyezett korlát erősen akadályozni fogja az érintett terület gondozását, kaszálását.

Illés Béla képviselő elmondta, hogy 2db 5-6 méteres korlát megépítését javasolná továbbra is.

Glöckner Henrik polgármester elmondta, hogy egyezetni fogunk az érintettekkel a kérdésben.

Illés Béla képviselő érdeklődött, hogy nem folytatjuk a mederkotrást a további szakaszokon?

Glöckner Henrik polgármester elmondta, hogy a további szakaszokon jelenleg nem indokolt, addig végeztettük el a karbantartást, ameddig az feltétlenül szükséges volt.

Illés Béla képviselő elmondta, hogy a Kismórágyi átmenő forgalom nagyon meg van terhelve, gyorsan mennek az ott közlekedők, valami lassítási módszert ki kellene találnunk, táblák, útfelfestés, sebességmérő táblák, vagy fekvő rendőr.

Glöckner Henrik polgármester elmondta, hogy erre a rendőrségnek sincs konkrét javaslata, hiszen a fekvő rendőrt is a zajhatás miatt nem javasolták.

Illés Béla képviselő elmondta, hogy az 50-es sebességkorlátozás felfestése az aszfaltra a bejövő és kimenő oldalon talán valamit jelentene.

Glöckner Henrik polgármester elmondta, hogy ezt megkérdezzük a hatóságtól, és egyeztetünk még róla.

Ördög Zoltán képviselő elmondta, hogy a szabadság utcában a kamerarendszer kiépítése miatt felbontott egyik híd melletti szakasz még nem került helyreállításra, bebetonozásra.

Glöckner Henrik polgármester elmondta, hogy a napokban ezt is helyreállítják.

Ördög Zoltán képviselő elmondta, hogy jelezték többen is, hogy a Petőfi utcában az egyik ingatlantulajdonos nem pakolta el a tűzifáját a háza elől, ezzel pedig akadályozza a forgalmat az utcában.

Glöckner Henrik polgármester elmondta, hogy intézkedni fogunk az ügyben.

Lieszkovszky Lászlóné képviselő elmondta, hogy a Gránit közösségi háznál valami probléma van az egyik nyílászáróval, jó lenne megnézetni, mielőtt nagyobb baj lenne vele, ezen felül a temető nagykapujánál gondolkodhatnánk egy kiskapu kialakításán, hogy az autóforgalmat tudjuk vele fogni, de aki gyalogosan menne fel, az bejuthasson azért.

Glöckner Henrik polgármester elmondta, hogy az ablakot megnézetjük, s a temető kapujánál elegendőnek vélné egy olyan megoldást megvalósítását, hogy a nagykaput elegendő lenne félig kinyitni, azt középen rögzítve elérnénk azt, hogy a gépjárművek ne menjenek fel bármikor a temetőbe, de a gyalogos átjárás így biztosítva lenne. Megnézzük a helyzetet.

Glöckner Henrik polgármester elmondta, hogy ezúton szeretné meghívni a képviselőket a 2016. december 22-én tartandó évzáró vacsorára.

A nyílt testületi ülésen több kérdés, hozzászólás nem volt, a polgármester megköszönte az azon való részvételt és az ülést 18 óra 25 perckor bezárta.

Kmft.

**Glöckner Henrik Bakó Józsefné**

 polgármester jegyző